পৌর চেয়ারম্যান মমিনুল মউজদীন ছিলেন মরমি কবি হাসন রাজার প্রপৌত্র। কবি হিসেবে পরিচিতি ছিল তার। কবিতা লিখতে শুরু করেন আশির দশকে। ঢাকায় পড়াশোনা শেষে সুনামগঞ্জ ফিরে ১৯৯৩ সালে প্রথমবার সুনামগঞ্জ পৌরসভার চেয়ারম্যান নির্বাচিত হন। পূর্ণিমার সময় শহরের সব বাতি নিভিয়ে জোছনাবিলাস করতেন এই কবি। শহরের তরুণরাও আকৃষ্ট হয়েছিলেন জোছনার প্রতি। মউজদীনের এই উদ্যোগ তাঁকে আলাদা খ্যাতি এনে দেয়। এছাড়াও তিনি বিভিন্ন সামাজিক আন্দোলন ও গণআন্দোলনে জড়িত থাকতেন।